A4-0089/99

Ψήφισμα για την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την επιστημονική και τεχνολογική έρευνα: ένα στρατηγικό στοιχείο για τη συνεργασία της Ευρωπαϊκής Ένωσης με τις αναπτυσσόμενες χώρες (COM(97)0174 -C4-0207/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0174 - C4-0207/97),

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας, καθώς και τις γνωμοδοτήσεις της Επιτροπής Εξωτερικών Οικονομικών Σχέσεων και της Επιτροπής Ανάπτυξης και Συνεργασίας (A4-0089/99),

A. λαμβάνοντας υπόψη ότι η επιστημονική και τεχνολογική έρευνα και καινοτομία αποτελούν κινητήριους μοχλούς του οικονομικού δυναμισμού, ο οποίος με τη σειρά του αποτελεί προϋπόθεση για τη βιώσιμη ανάπτυξη των αναπτυσσόμενων χωρών,

Β. λαμβάνοντας υπόψη ότι η έρευνα και η τεχνολογική ανάπτυξη μπορούν να συμβάλλουν αποφασιστικά στην επίλυση συγκεκριμένων αναπτυξιακών προβλημάτων σε πολυάριθμους τομείς της κοινωνίας και στη διαμόρφωση των επί μέρους συνθηκών διαβιώσεως, συγκεκριμένα δε να βοηθήσουν τις αναπτυσσόμενες χώρες να λύσουν τα ειδικά προβλήματά τους,

Γ. λαμβάνοντας υπόψη ότι η απουσία οικονομικών και ανθρώπινων πόρων στις αναπτυσσόμενες χώρες αυξάνει την εξάρτηση των χωρών αυτών από τις ανεπτυγμένες χώρες και ότι απώτατος σκοπός κάθε συνεργασίας στον τομέα της έρευνας πρέπει να είναι η δημιουργία εγχώριων ερευνητικών δυνατοτήτων,

Δ. λαμβάνοντας υπόψη ότι η ενσωμάτωση των ΑΧ στο παγκόσμιο οικονομικό σύστημα δεν είναι εφικτή χωρίς μιά σημαντική αύξηση του επιπέδου έρευνας και τεχνολογικής αναπτύξεως στις χώρες αυτές,

Ε. λαμβάνοντας υπόψη ότι η βοήθεια της Ένωσης προς τις αναπτυσσόμενες χώρες πρέπει να συνίσταται σε μεταφορά οικονομικών πόρων με σκοπό τη δημιουργία αυτόνομων ερευνητικών δυνατοτήτων (capacity building), μεταφορά τεχνολογίας, ανταλλαγές και διασύνδεση εμπειρογνωμοσύνης και εμπειρίας στον επιστημονικό και τεχνολογικό τομέα, σε συνάρτηση με τις βασικές ανάγκες των χωρών αυτών,

ΣΤ. λαμβάνοντας υπόψη ότι είναι απαραίτητος ο καθορισμός των προτεραιοτήτων κα των όρων εφαρμογής μιας ευρωπαϊκής στρατηγικής στον τομέα της Ε& Α έναντι των αναπτυσσόμενων χωρών, στο πλαίσιο μιας εταιρικής σχέσης, και ότι θα πρέπει να δημιουργηθούν στις χώρες με τις οποίες συνεργαζόμαστε οι πραγματικές και νομικές προϋποθέσεις για μία αποδοτική δραστηριότητα στον τομέα της ΕΤΑ, με την όσο το δυνατόν ευρύτερη συμμετοχή του ιδιωτικού τομέα,

Ζ. λαμβάνοντας υπόψη ότι οι πραγματοποιούμενες στις αναπτυσσόμενες χώρες έρευνες πρέπει να λαμβάνουν κατά προτεραιότητα υπόψη τους τις αναπτυξιακές ανάγκες των τοπικών κοινωνιών και να στηρίζονται κυρίως στην ανάπτυξη τεχνολογιών που να αποβλέπουν στην βιώσιμη αξιοποίηση των εγχωρίων πόρων,

Η. λαμβάνοντας υπόψη ότι πρέπει να γίνει μεγαλύτερη χρήση προηγμένων τεχνολογιών, οι οποίες βασίζονται στις τεχνικές και πολιτιστικές δυνατότητες και τους πόρους των τοπικών πληθυσμών καθώς και σε εξωτερικές συνεισφορές τεχνολογίας με χαμηλό κόστος και εύκολη διάδοση,

Θ. λαμβάνοντας υπόψη ότι η βιώσιμη ανάπτυξη των αναπτυσσόμενων χωρών πρέπει απαραιτήτως να στηριχθεί στην κινητοποίηση και αξιοποίηση των ανθρώπινων πόρων και ότι η εκπαίδευση και η κατάρτιση παίζουν κινητήριο ρόλο στη δημιουργία ερευνητικών δυνατοτήτων,

Ι. λαμβάνοντας υπόψη ότι η συγκρότηση πολυεθνικών ερευνητικών ομάδων με συμμετοχή ερευνητών προερχόμενων και από τις ανεπτυγμένες και από τις αναπτυσσόμενες χώρες και με όμοια αντικείμενα εργασίας μπορεί να προωθήσει μακροπρόθεσμες μορφές συνεργασίας και συνδυασμένες περιφερειακές δυνατότητες,

ΙΑ. λαμβάνοντας υπόψη την ανάγκη στήριξης της πρόσβασης στις πληροφορίες και της διάχυσής τους σε διεθνές επίπεδο, ιδίως μέσω των τηλεματικών τραπεζών δεδομένων με σκοπό την προαγωγή της έρευνας, και ειδικότερα μέσω του Internet,

ΙΒ. λαμβάνοντας υπόψη ότι στο 4ο Πρόγραμμα Πλαίσιο Ε& ΤΑ, μόνον το πρόγραμμα INCO επέτρεψε την ανάπτυξη πραγματικής επιστημονικής και τεχνολογικής συνεργασίας με τις αναπτυσσόμενες χώρες, καθώς η πιθανή πρόσβαση τρίτων χωρών σε ορισμένα άλλα κοινοτικά προγράμματα Ε & ΤΑ δεν έδωσε τα αναμενόμενα αποτελέσματα,

ΙΓ. λαμβάνοντας υπόψη ότι η βιώσιμη ανάπτυξη των αναπτυσσόμενων χωρών πρέπει κατά προτεραιότητα να στηριχθεί στην ορθολογική χρήση των φυσικών πόρων και να δώσει ιδιαίτερη προσοχή στα περιβαλλοντικά προβλήματα, τόσο τα τοπικά όσο και τα παγκόσμια,

ΙΔ. λαμβάνοντας υπόψη ότι, εντός των αναπτυσσόμενων χωρών, υπάρχουν μεγάλες ανισότητες μεταξύ ερευνητικών δραστηριοτήτων και τομέων και ότι ο συνυπολογισμός αυτών των ανισοτήτων πρέπει να αποτελέσει κεντρικό στοιχείο οποιασδήποτε κοινοτικής στρατηγικής υπέρ της έρευνας στις αναπτυσσόμενες χώρες,

ΙΕ. λαμβάνοντας υπόψη ότι η υποστήριξη της ανάπτυξης πραγματικών ερευνητικών δυνατοτήτων πρέπει αναγκαστικά να περάσει μέσα από έναν καλύτερο συντονισμό των διαφόρων κοινοτικών, εθνικών και διεθνών μηχανισμών που αφορούν αυτό τον τομέα,

ΙΣΤ. λαμβάνοντας υπόψη ότι οι αναπτυσσόμενες χώρες μπορούν να συμμετάσχουν στην εφαρμογή ορισμένων κοινοτικών ερευνητικών προγραμμάτων που προβλέπονται στο πλαίσιο του Ε' προγράμματος-πλαισίου για την έρευνα και την τεχνολογική ανάπτυξη,

1. υποδέχεται θετικά τα πρώτα στοιχεία μιας κοινοτικής στρατηγικής για τη στήριξη της έρευνας στις αναπτυσσόμενες χώρες και συμμερίζεται την ανάλυση της Ευρωπαϊκής Επιτροπής ως προς τη σημασία που έχει για την ανάπτυξη η δημιουργία ερευνητικών δομών που να αντιμετωπίζουν σε τοπικό επίπεδο και με πολύ συγκεκριμένο τρόπο τα προβλήματα αυτών των χωρών[semigr ]

2. θεωρεί ότι οι προτεραιότητες και οι τομείς δράσης που θα καθοριστούν πρέπει να εγγραφούν σαφώς στην προοπτική μιας βιώσιμης ανάπτυξης[semigr ]

3. θεωρεί ότι πρέπει να δοθεί έμφαση στις τεχνολογίες «πρώτης γραμμής» -που ήδη μνημονεύονται στα ψηφίσματα για την Πράσινη Βίβλο της Επιτροπής περί των σχέσεων της Ευρωπαϊκής Ένωσης με τις χώρες ΑΚΕ στην αυγή του 21ου αιώνα - Προκλήσεις και επιλογές για μια νέα εταιρική σχέση της 2ας Οκτωβρίου 1997 ((ΕΕ C 325 της 27.10.1997, σελ. 28)) και στα ψηφίσματα για την Πράσινη Βίβλο της Επιτροπης περί των σχέσεων της Ευρωπαϊκής Ένωσης με τις χώρες ΑΚΕ στην αυγή του 21ου αιώνα -προκλήσεις και επιλογές για μια νέα εταιρική σχέση της 1ης Απριλίου 1998 ((ΕΕ C 138 της 04.05.1998, σελ. 108))- που επιτρέπουν την έξοδο από την κατάσταση πενίας και την έναρξη μιας σωρευτικής διεργασίας βιώσιμης παραγωγής πλούτου και που καλύπτουν βασικά τους τομείς της υγιεινής, της ύδρευσης, της επεξεργασίας και ανακύκλωσης των απορριμμάτων[semigr ]

4. θεωρεί, όπως και η Επιτροπή, ότι η αρχή της διαφοροποίησης -που απαιτεί να λαμβάνονται καλά υπόψη οι διαφορές μεταξύ αναπτυσσόμενων χωρών- πρέπει να παίζει καθοριστικό ρόλο και ότι θα πρέπει, εάν χρειασθεί, να ορισθούν διαφοροποιημένοι κανόνες και προτεραιότητες σε συνάρτηση με τις γεωγραφικές ζώνες και τους τομείς, από κοινού με τους τοπικούς και περιφερειακούς εταίρους[semigr ]

5. θεωρεί ότι η συνεργασία πρέπει να επιτρέψει την κατάρτιση προτεραιοτήτων που να ανταποκρίνονται στις πραγματικές αναπτυξιακές ανάγκες των ενδιαφερομένων κοινωνιών -και τούτο από άποψη ανάπτυξης της δημοκρατίας και του πολιτισμού, επικράτησης των δικαιωμάτων του ανθρώπου, βελτίωσης της ποιότητας ζωής και σταδιακής καθιέρωσης των κανόνων της αγοράς -και ότι τα ερευνητικά αντικείμενα πρέπει να ορίζονται από κοινού με τους πρωταγωνιστές της ανάπτυξης και όχι μόνο με τις πολιτικές και διοικητικές αρχές[semigr ]

6. υπενθυμίζει ότι η αξιοποίηση των παραδοσιακών γνώσεων και των τοπικών πόρων είναι σε θέση, αφενός να προσφέρει πολύ συγκεκριμένες λύσεις στις ειδικές τοπικές ανάγκες και, αφετέρου, να δημιουργήσει πραγματικές πηγές καινοτομίας για την παγκόσμια έρευνα[semigr ]

7. τονίζει ότι πρέπει να δοθεί προσοχή ώστε να διασφαλισθεί η διάδοση και η αξιοποίηση των ερευνητικών αποτελεσμάτων μεταξύ των ερευνητικών κέντρων και δυνητικών φορέων (δημοσίων και ιδιωτικών) και τομέων στους οποίους εφαρμόζονται και αξιοποιούνται τα αποτελέσματα αυτά (οικονομία, εμπόριο κ.λπ.)[semigr ] πρέπει επίσης να ληφθεί φροντίδα για την προστασία των αποτελεσμάτων της έρευνας που διεξάγεται στις ΑΧ[semigr ]

8. υποστηρίζει μεν την υιοθέτηση της εταιρικής σχέσης μεταξύ των διαφόρων ενδιαφερομένων ως κατευθυντήριας αρχής για τον καθορισμό των προτεραιοτήτων και για τη διαχείριση των προγραμμάτων, αλλά θεωρεί ότι, αν και η επιδίωξη του αμοιβαίου συμφέροντος πρέπει να αποτελεί τον τελικό στόχο της συνεργασίας με τις αναπτυσσόμενες χώρες, εντούτοις η στήριξη της δημιουργίας μιας αποτελεσματικής ερευνητικής δομής εξαρτάται αναγκαστικά από την παροχή μιας εκτεταμένης βοήθειας[semigr ] απαιτείται αφετέρου να ληφθούν υπόψη τα πολιτιστικά δεδομένα και οι κοινωνικοοικονομικές επιπτώσεις της τεχνολογικής αναπτύξεως και να εξασφαλισθεί η έγκαιρη συμμετοχή της κοινωνίας και ειδικότερα των κοινωνικών εταίρων[semigr ]

9. θεωρεί ότι η Επιτροπή πρέπει να παρακολουθεί εκ του σύνεγγυς την έντονη δυναμική ορισμένων χωρών που κατατάσσονται ακόμη ως αναπτυσσόμενες, εκ των πραγμάτων όμως είναι ανερχόμενες (Mercosur) και να προσαρμόζει κάθε φορά σταδιακά το πρότυπο συνεργασίας από τη βοήθεια έως το μοίρασμα των πόρων[semigr ]

10. επαναλαμβάνει την πρότασή του, την οποία είχε ήδη διατυπώσει στο προαναφερθέν ψήφισμά του της 2ας Οκτωβρίου 1997, περί ίδρυσης ενός ευρωπαϊκού ιδρύματος μακρόχρονης στήριξης και ενίσχυσης των ερευνητικών εργαστηρίων των αναπτυσσόμενων χωρών, με σκοπό τη βελτίωση των γνώσεων για το περιβάλλον, τους πόρους και τις κοινωνίες των χωρών αυτών[semigr ]

11. θεωρεί ότι η μακρόχρονη στήριξη των πολυεθνικών ερευνητικών ομάδων μάλλον αντί των συγκεκριμένων προγραμμάτων θα επιτρέψει την ενίσχυση της εταιρικής σχέσης και την ανάπτυξη βιώσιμων αλληλεπιδράσεων, σε διαπεριφερειακό κυρίως επίπεδο και, με αυτό τον τρόπο, θα επιτρέψει να αποφύγουμε την παγίδα του κατακερματισμού των προσπαθειών[semigr ]

12. υπενθυμίζει ότι πρέπει οι ερευνητές των αναπτυσσόμενων χωρών να ενσωματωθούν πλήρως στη διεθνή επιστημονική κοινότητα και να αναγνωρισθούν από αυτήν και ότι η κινητικότητά τους (κατάρτιση, ανταλλαγές κλπ) είναι απαραίτητη για τη συμμετοχή τους στην επιστημονική κοινότητα και για την εργασία τους εντός αυτής[semigr ]

13. θεωρεί ότι σκοπός της συνεργασίας στο ερευνητικό πεδίο πρέπει να είναι η συμβολή στην οικοδόμηση εγχώριων ερευνητικών δυνατοτήτων και ότι, αν και μπορούμε να επωφεληθούμε από τη «φυγή εγκεφάλων» δημιουργώντας δίκτυα εκπατρισμένων επιστημόνων, θα πρέπει εντούτοις να βοηθήσουμε την παραμονή ή την επιστροφή των ερευνητών που το επιθυμούν στις χώρες καταγωγής τους[semigr ]

14. υπενθυμίζει ότι η πρόσβαση στις πηγές πληροφοριών και κυρίως στα διεθνή δίκτυα σαν το Internet είναι προϋπόθεση για την ανταλλαγή πληροφοριών και επομένως για την αποτελεσματικότητα οποιασδήποτε στρατηγικής για την προαγωγή της έρευνας[semigr ]

15. υπενθυμίζει ότι οι διεθνείς κανόνες στο θέμα των ευρεσιτεχνιών δεν πρέπει σε καμιά περίπτωση να παρεμποδίζουν την πρόσβαση στις πληροφορίες, ούτε και να υπεξαιρούν από τις χώρες αυτές τα ωφέλη που αυτές θα μπορούσαν να έχουν από την αξιοποίηση των πόρων τους[semigr ]

16. τονίζει ότι πρέπει να ληφθεί μέριμνα προκειμένου να αποφευχθεί η λεηλασία της γενετικής και πνευματικής κληρονομιάς των ΑΧ και να επιτραπεί στους τοπικούς πληθυσμούς να επωφεληθούν πλήρως από την κληρονομιά αυτή[semigr ]

17. θεωρεί επίσης ότι πρέπει να προσδιορισθούν ενδεχόμενοι νέοι τομείς για δράσεις προτεραιότητας (π.χ. γεωργία, υγεία, περιβάλλον και ιδίως το ύδωρ) που μπορούν να διασαφηνισθούν ανάλογα με τις ανάγκες και τους πόρους κάθε ζώνης[semigr ]

18. τονίζει τον επείγοντα και προεξέχοντα χαρακτήρα των ζητημάτων υγείας και υγιεινής στις αναπτυσσόμενες χώρες και θεωρεί ότι οι κοινοτικές προσπάθειες υπέρ της επιστημονικής και τεχνολογικής συνεργασίας πρέπει να αποβλέπουν κατά προτεραιότητα στην επιτόπια αντιμετώπιση αυτών των προβλημάτων, για τη διασφάλιση της ίσης πρόσβασης στις διάφορες λύσεις[semigr ]

19. υπενθυμίζει τη σημασία της επιστημονικής έρευνας και της τεχνολογικής καινοτομίας για τη δημιουργία αναπτυξιακών διεργασιών θεμελιωμένων στη βιώσιμη διαχείριση και αξιοποίηση των πόρων και ικανών όχι μόνο να στηρίξουν την οικονομική δραστηριότητα αλλά και να μειώσουν τις περιβαλλοντικές ζημίες που προκαλούνται από μη βιώσιμες διεργασίες εκβιομηχάνισης[semigr ]

20. υπενθυμίζει ακόμη ότι ο έλεγχος της ενέργειας είναι βασικός παράγων βιώσιμης ανάπτυξης και ότι η ενεργειακή αποτελεσματικότητα και η χρήση ανανεώσιμων πηγών είναι παράγοντες ενεργειακής ανεξαρτησίας, θεμελιώδους σημασίας για την οικονομική και κοινωνική σταθερότητα των αναπτυσσόμενων χωρών[semigr ]

21. θεωρεί ότι ο αγώνας κατά της αποψιλωσης των δασών, η ανάπτυξη ανανεώσιμων πηγών ενέργειας και ο έλεγχος της ενέργειας μπορούν να παίξουν καθοριστικό ρόλο στο πλαίσιο του παγκόσμιου αγώνα κατά του φαινομένου του θερμοκηπίου και να μετατραπούν σε πηγές σημαντικών εσόδων για τις αναπτυσσόμενες χώρες, ιδίως μετά τη δημιουργία των «μηχανισμών ευελιξίας» (μεταξύ των οποίων οι άδειες εκπομπής ρύπων) που προβλέπονται από τη συμφωνία του Κυότο[semigr ]

22. υπενθυμίζει τον καθοριστικό ρόλο της βιοποικιλότητας, ειδικότερα δε της δασικής, ως πόρου επιστημονικής έρευνας και, αντιστρόφως, το θεμελιώδη ρόλο της έρευνας για τη διατήρηση και τη βιώσιμη διαχείριση των πόρων[semigr ]

23. υπενθυμίζει ότι πρέπει να καταβληθεί μια σημαντική προσπάθεια για το συντονισμό των διαφόρων κοινοτικών, εθνικών και διεθνών μηχανισμών[semigr ] η Επιτροπή θα πρέπει να ενισχύσει τον συντονισμό των δράσεων συνεργασίας ΕΤ στο πλαίσιο των γενικών διευθύνσεών της και στο εξωτερικό προωθώντας και το συντονισμό με τους υπουργούς των ενδιαφερομένων ΑΧ[semigr ]

24. ζητεί από την Επιτροπή να εξασφαλίζει την μέγιστη ελαστικότητα στα δημοσιονομικά μέσα συνεργασίας ΕΤ με τις ΑΧ. Για το σκοπό αυτό στη δράση κλειδί για τη συνεργασία στο πέμπτο πρόγραμμα πλαίσιο θα έπρεπε να προστεθούν και άλλες προτάσεις πιο εθελοντικές (τύπου Eureca και Cost)[semigr ]

25. θεωρεί ότι πρέπει να προβλεφθεί μια καλύτερη κινητοποίηση μέσων και κυρίως να προβλεφθεί η πλήρης κινητοποίηση, εκ μέρους της Ευρωπαϊκής Ένωσης, χρηματοδοτικών μηχανισμών σαν το ΕΤΑ, οι κανονισμοί ALA και MEDA, που θα πρέπει να αφιερώσουν περισσότερες πιστώσεις για τις δράσεις αναδιάρθρωσης της έρευνας και της τεχνολογικής ανάπτυξης των αναπτυσσόμενων χωρών[semigr ]

26. είναι πεπεισμένο ότι, λόγω του σύνθετου χαρακτήρα των στόχων (δημιουργία της νομοθετικής και υλικής υποδομής και επιμόρφωση του προσωπικού) και του χάσματος που πρέπει να καλυφθεί μόνον μιά μακροπρόθεσμη συνεργασία, στην οποία θα συμμετέχουν διάφοροι εταίροι και η οποία θα αφορά τομείς που έχουν μέχρι σήμερα αγνοηθεί, μπορεί να προσφέρει ελπίδες επιτυχίας[semigr ] επειδή η συνεργασία θα πρέπει να πραγματοποιηθεί σε ευρεία βάση και να καλύψει περισσότερους επιστημονικούς τομείς απ´ ό,τι μέχρι σήμερα, πρέπει να διατεθούν μεγαλύτερες πιστώσεις, παράλληλα προς τις οποίες θα πρέπει να υπάρξει και εξίσου υψηλή συμμετοχή εκ μέρους των εταίρων μας[semigr ]

27. θεωρεί ότι πρέπει να ενισχυθεί, εντός του 5ου Προγράμματος Ε& ΤΑ, το ειδικό πρόγραμμα συνεργασίας με τις αναπτυσσόμενες χώρες και να αυξηθεί η νομιμότητά του για τις χώρες αυτές χάρις σε καλύτερο συντονισμό με τις κοινοτικές πολιτικές ανάπτυξης, και να εξασφαλισθεί ότι τα επιμέρους ανά τομέα προγράμματα θα διευκολύνουν τη συμμετοχή των αναπτυσσομένων χωρών[semigr ]

28. τονίζει ότι θα πρέπει η πολιτική ηγεσία θα πρέπει να κατανοήσει τη σημασία της ΕΤΑ και να βελτιώσει τη διαφάνεια και τη δυνατότητα πρόσβασης στον τομέα αυτό για το κοινό[semigr ]

29. ζητεί από την Επιτροπή να ενισχύσει και να διασφαλίσει την συνέπεια και τον συντονισμό μεταξύ εξωτερικής πολιτικής της ΕΕ και προγραμμάτων συνεργασίας ΤΕ με τις τρίτες χώρες, ιδιαίτερα τις αναπτυσσόμενες, σύμφωνα με κριτήρια αλληλεγγύης με τις πτωχές χώρες αλλά και ευκαιριών προς νέες πιθανές αγορές[semigr ]

30. τονίζει ότι πρέπει συστηματικά να δίδεται ιδιαίτερη προσοχή στη διαφάνεια των διαδικασιών κατανομής πιστώσεων και στη δημιουργία μηχανισμών παρακολούθησης και ελέγχου[semigr ]

31. θεωρεί ότι, για να διασφαλισθεί η αποτελεσματική αξιοποίηση των χρηματοδοτικών μέσων για τη δημόσια αναπτυξιακή βοήθεια στην εφαρμογή της προταθείσας στρατηγικής, πρέπει να δρομολογηθεί γρήγορα μια προκαταρκτική φάση προκειμένου να προσδιορισθούν τα εθνικά/περιφερειακά πλαίσια δράσεως με τις χώρες/περιοχές που το επιθυμούν, προκειμένου να εξευρεθεί η επιχειρησιακή βάση της στρατηγικής αυτής με βάση ένα γνήσιο πολιτικό διάλογο[semigr ] πιστεύει ότι η τακτική αξιοποίηση των αποτελεσμάτων της δημόσιας βοήθειας και της συνεργασίας στον τομέα θα είναι αναγκαία προκειμένου να καταμετρηθεί η αναπτυξιακή της αποτελεσματικότητα και το προγραμματικό όφελος των ενδιαφερόμενων πληθυσμών[semigr ] θεωρεί ότι η χρηματοδότηση των απαραίτητων μελετών, η δρομολόγηση πιλοτικών δραστηριοτήτων καθώς και η εφαρμογή των απαραίτητων μέτρων συντονισμού, τόσο μεταξύ της Κοινότητας και των κρατών μελών όσο και μεταξύ της ΕΕ και των ΑΧ, πρέπει να διασφαλισθεί με μια ειδική ενίσχυση του υφιστάμενου κονδυλίου του προϋπολογισμού για τον «συντονισμό και την αξιολόγηση των αναπτυξιακών πολιτικών»[semigr ]

32. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, καθώς και στις κυβερνήσεις των κρατών μελών και στους εταίρους της αναπτυξιακής πολιτικής της Ένωσης.